På sporet af den skabte lyd — Forskningens døgn
På sporet af den skabte lyd
Vil du gerne kende den bedste øvestrategi for professionelle musikere? Er du interesseret i fremtidens brug af teknologi indenfor komposition? Og vil du vide, hvad forskere ved Det Jyske Musikkonservatorium undersøger netop nu? Glæd dig til at møde nogle af de kunstnere, der bl.a. ved at bygge bro mellem epoker og genrer skaber lyden af 2020’ernes musik.
Det Jyske Musikkonservatoriums undervisere præsenterer denne eftermiddag deres forsknings- og udviklingsprojekter i både foredrags-, koncert- og posterform, så du kan læne dig tilbage og blive klogere, mens du får en musikalsk oplevelse.
De mundtlige oplæg fortæller om udvikling af nye måder at spille, øve, komponere og kommunikere musik. Projekter præsenteret i posterform afspejler konservatoriets musikalske mangfoldighed med emner som skabelsesprocesser i gruppeundervisning, poly- og mikrorytmik og ny musik for orgel og basun.
Kl. 14.30: Velkommen ved professor for forskning Peter Vuust
Kl. 14.35: "Mental øvning" ved professor Kristian Steenstrup
Kl. 14.55: "Voices of the Globe – internetbaseret samskabelsesproces af vokalmusik på tværs af landegrænser" ved professor Jim Daus Hjernøe
Kl. 15.15: Poster session med seks forskellige præsentationer
Kl. 15.50: "I dialog med Bach" ved professor Henrik Brendstrup
Kl. 16.10: "Orkestermusik i nyudviklet elektronisk kontekst" ved professor Jens Christian Chappe Jensen
Tilmelding er ikke nødvendig. Bare mød op.
Kammermusiksalen, Det Jyske Musikkonservatorium, Musikhuset, Thomas Jensens Allé 2, 8000 Aarhus C
fredag 24/4 14:30-16:30